SARL-NUUS SONDAG 13 OKTOBER 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 MHz ESB. (Ander nuuslesers verander soos toepaslik.) 


IN DIE NUUS VANDAG: 

OKOSA Sê ALLE UITSTAANDE AMATEURLISENSIES IS UITGEREIK 
SARLGHOME NOU OP 30 NOVEMBER 

OPSTELKOMPETISIE VIR LEERLINGE VAN STAPEL GESTUUR 
VERSLAE OOR 5 260 kHz DRINGEND BENODIG 

DIE SUID-ATLANTIESE ANOMALIE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


OKOSA Sê ALLE UITSTAANDE AMATEURLISENSIES IS UITGEREIK 


Tydens die kwartaallikse SARL/OKOSA-skakelvergadering gehou op Don- 
derdag verlede week, het OKOSA bevestig dat alle uitstaande eenjaar en 
meerjarige lisensies uitgereik en gepos is. Indien u nog nie u lisensie ontvang 
het nie, stuur asb. `n e-pos aan dkuhrau@icasa.org.za met vermelding van u 
volle name, roepsein en adresbesonderhede. 


Die vergadering het ook die verbeterings aan die amateurregulasies bespreek. 
Noudat die regsaak, wat die veranderings aan die regulasies vertraag het, van 
die rol van die hof geskraap is en die saak tussen die twee partye onderhandel 
word, sal werk aan die hersiene regulasies begin. Die SARL het OKOSA gevra 
om Aanhangsel H van die res van die regulasies te skei, aangesien veranderings 
aan die tabel van amateurfrekwensies bepaal is deur die nasionale tabel van 
frekwensietoekennings wat vroeër in die jaar in die staatskoerant gepubliseer is. 
Dit beteken dat Aanhangsel H nie publieke raadpleging benodig nie. OKOSA 
ondersoek die SARL se voorstel en het onderneem om die SARL binne twee 
weke van hulle bevinding in kennis te stel. 


SARLOHOME NOU OP 30 NOVEMBER 


Die volgende SARLOHOME wat by die Nasionale Amateurradiosentrum gehou 
sal word sal op 30 November wees en nie volgende naweek soos verlede week 
in die bulletin gerapporteer nie. Die rede vir die uitstel is die produsering van 


die CD en ondersteuningsmateriaal vir die gebeurtenis. Die werkswinkel sal van 
09:00 tot 13:00 duur. 


In `n praktiese sessie sal deelnemers onderrig word oor hoe om met oppervlak- 
monteringskomponente te werk en sal hulle `n laekrag FM-sender, wat 'n FM- 
dingetjie genoem kan word, bou. Die geleentheid sal ondersteun word met `n 
CD, video's en inligting oor die FM-sender. Die sender of FM-sender is 'n ide- 
ale dingetjie in die hok om klank van `n ontvanger op 'n skoon FM-kanaal in 
die huis te vesprei. Die koste vir die geleentheid sal R200 vir SARL-lede en 
R300 vir nie-lede wees, wat die CD en pak onderdele insluit. Besprekings sal 
binnekort op die SARL-web gedoen kan word. Slegs 20 deelnemers kan aanvaar 
word. Deelnemers moet hulle eie soldeerstasie en vergrootglas saambring. `n 
Vergrootglas kan as `n ekstra bestel word. Volledige besonderhede sal binnekort 
op die besprekingsvorm verskyn. 


OPSTELKOMPETISIE VIR LEERLINGE VAN STAPEL GESTUUR 


As deel van die SARL se Jeugweek 2014, wat van 10 tot 15 Februarie 2014 
sal plaasvind, stuur die SARL 'n opstelkompetisie van stapel oor die tema: 
A mateurradio jou poort na `n loopbaan in Ingenieurswese en Wetenskap". Jon- 
gelinge onder die ouderdom van 20 jaar word uitgenooi om pen op papier te 
sit, of wat deesdae meer van toepassing is, hande op die toetsbord vir die 
rekenaar /sleutelbord waaraan sleutels gehang word te sit en na te vors hoe 
amateurradio die ontwikkeling van radiowetenskap bevorder heten hoe dit `n 
toegangspoort kan wees na `n loopbaan in ingenieurswese en wetenskap. 


Die kompetisie is verdeel in twee groepe nl. vir onder 15 jaar en vir 15 tot 20 jaar 
oud. Die wenner in elke groep sal beloon word met `n skootrekenaar tydens die 
SARL se jaarlikse dinee in April 2014 en die beste inskrywing sal van RS Compo- 
nents `n Rasberry Pi volledig met skerm, toetsbord vir die rekenaar /sleutelbord 
waaraan sleutels gehang word en muis ontvang. 


Inskrywings mag in enige van Suid-Afrika se amptelike tale wees. Die 
sluitingsdatum is 28 Februarie 2014. Meer besonderhede is beskikbaar by 
www.hamradio.org.za. 


MAAK GEREED VIR DIE RADARKOMPETISIE OP 2 NOVEMBER 2013 


Die RaDAR-kompetisie is `n aktiwiteit gemik op die bevordering van die gebruik 
van snel ontplooibare amateurradiostasies. Daar moet vooraf gekies word in 
watter van die gedefineerde kategorieë deelgeneem gaan word. Die puntetoeken- 
ningstelsel is so ontwerp om draagbare bedryf, veral vir verskuifbare stasies aan 
te moedig. 


Die kompetisie sal op 2 November tussen 14:00 en 18:00 UTC plaasvind. Alle 
amateurbande, uitgesonderd die WARC-bande, mag gebruik word, insluitende 
kruisbandwerking via amateursatelliete en modusse mag wees GG, ESB, AM, 
FM of enige digitale modus. Kontakte via aardgebonde herhalers is nie toegelaat 
nie. 


Daar kan na 'n promosievideo op die bladsy van Amateur Radio Today op 
www.sarl.org.za gekyk word. 


VERSLAE OOR 5 260 kHz DRINGEND BENODIG 


Hierdie maand moet `n tussentydse verslag by OKOSA ingedien word. stuur asb. 
u logstate in tesame met `n kort beskrywing van die toerusting wat u gebruik 
asook besonderhede van die antenna. Die logstaat moet ook die ligging van u 
stasie asook die ligging van elke stasie waarmee u kontak gemaak het insluit. 


Stuur asb. 'n kopie so spoedig moontlik aan propresearch@sarl.org.za. 
LIDMAATSKAPAANSOEKE EN NOMINASIES 


Aansoeke om lidmaatskap van die SARL is van die volgende radioamateurs 
ontvang: ZSGAMA, Mark Feldman (was `n lid 10 jaar gelede); Richard Rabe, 
ZSGRAR; Alan Beacham, ZS1AJB. 


Enige besware teen die aanvaarding van lidmaatskapaansoeke moet die Sekre- 
taris bereik voor of op die Dinsdag na hierdie bulletin. 


'n Aansoek om affilisasie is van die Potchefstroom Amateurradioklub ontvang. 


Lede en klubs word daaraan herinner dat nominasies vir SARL-raadslede die 
Sekretaris moet bereik nie later nie as 31 Januarie 2014. 


Volgens die mosie goedgekeur by die 2013 AJV mag lede sowel as klubs, sulke 
nominasies indien. Die presiese reëls is vasgelê in die konstitusie wat op SARL 
se webwerf gelees kan word. Nominasies moet deur ten minste tien SARL-lede 
gesekondeer word. 'n Vorm is op aanvraag beskikbaar by secretary@sarl.org.za. 
Om ʼn balans te handhaaf tussen kontinuiteit en vernuwing is dit nodig om nuwe 
raadslede te kry. Nomineer asseblief u kandidate vroegtydig sodat die pap nie 
op die grond val nie. 


DIE SUID-ATLANTIESE ANOMALIE 


Die Bermudadriehoek, wat 'n gebied noord van die Karibbiese see insluit, is 
welbekend vir die raaiselagtige verdwyning van skepe en vliegtuie wat baie mites 
en teorieë tot gevolg het. Maar `n werklike Bermudadriehoek' bestaan in die 
Suid-Atlantiese oseaan naby Brasilië wat vir hoogvliegende vliegtuie en satelliete 
baie gevaarlik is. 


Aangesien die magnetiese Suidpool ongeveer 25 grade van die geografiese Suid- 
pool af is, hel die binneste Van Allen stralingsgordel sterk oor na die suid mag- 
netiese pool en raak dit bykans die aarde. Die ruimtewind gee vorm aan die 
binneste en buitenste Van Allengorgels en soos die hele stelsel draai, veroorsaak 
dit gedurende die dag veranderinge in die Suid-Atlantiese anomalie, dit groei 
en krimp en die intensiteit verander van sterkste teen middag en swakste teen 
middernag. Hulle energie wissel 100 tot 400 keV en kan 140 MM lood deurdring. 
Alle eltroniese apparaat wat deur hierdie anomalie gaan moet afgeskerm word 
en sensitiewe sensors moet vir die deurgang afgeskakel wees. 


Die Departement van Fisika van die Universiteit van Rhodes het baie waarne- 
mings van die Suid-Atlantiese anomalie gemaak, insluitende die tyd dat die SA 
Agulhas kruis en dwars in die gebied gevaar het; hulle het baie sporadiese E 
gedurende die nag waargeneem. In 2008 het Denemarke `n magnetometerstasie 
op Tristan, die middelpunt van die Suid-Atlantiese anomalie, opgerig, ten einde 
die magnetiese veld van die aarde waar te neem en op rekord te stel. 


CO HOU KOERS EN JAMBOREE OP DIE LUG 


OKOSA het oorkoepelende toestemming verleen vir jongmense om amateurra- 
diotoerusting, onder streng persoonlike toesig van `n gelisensieerde radioamateur 
te gebruik. Wys aan hulle hoe te werk gegaan word, sit terug, hou hulle dop 
en laat die jongmense werklik ondervind hoe amateurradio werk, deur selfs *C 
te roep. Dit moet op die logstaat aangedui word onder wie se toesig die stasie 
bedryf is. 


ALBERTON AMATEURRADIOKLUB HELP ORK MET KLUBHUISBOU 


Die Oos-Rand Radioklub betuig hiermee hulle opregte dank aan die Alberton 
A mateurradioklub vir hulp verleen. 


Die Oos-Rand Radioklub is besig met die bou van `n nuwe klubhuis en benodig 
baie donasies ten einde die klubhuis te voltooi. OK Koos, ZS6JPY en Michelle, 
ZS6TO, van die Alberton Amateurradioklub het goedgunstiglik `n 6 meter ge- 
bruikte verskepingshouer sowel as `n 25 m mas en en `n Jasco multiband antenna 
aan die ORK geskenk. 


Die mas en antenna sal buite die nuwe klubhuis opgerig word terwyl die houer 
deel van die klubhuis self sal uitmaak. ORK-lede het tot `n boufonds bygedra en 
hulle is trots om te rapporteer dat bouwerk self sal begin sodra die papierwerk 
voltooi is. 


Die ORK het verlede week `n langtermyn huurooreenkoms met die SA Padvin- 
dervreniging in Arrowe Park in Benoni aangegaan. 


Indien u deel wil wees van 'n lang bestaande radioklub met baie tradisies en 
goeie waardes, waarom sluit u nie by die Oos-Randklub aan, en help hulle om 
'n grootste stokperdjie te bewaar nie? 


Individue en organisasies word uitgenooi om fondse te skenk vir die bou van die 
nuwe ORK-klubhuis. vir inligting oor hoe om bydraes te maak of hulp te verleen, 
kontak die klub se eresekretaris Judy Pretorius per e-pos aan zs6erb@gmail.com. 


KLUBNUUS 


Tydens die AJV van die Bloemfontein ARK gehou op 28 September, is die 
volgende lede tot die komitee verkies: Voorsitter: Brendon Muller, ZS4BM On- 
dervoorsitter: Warren Reilly, ZS4W Sekretaresse: Jennie Reily, ZS4]J 'Tesorier: 
Frans Marais, ZSAFM Lede: Aldo le Roux, ZSAAL (Kompetisies) Chris Visagie, 
ZSACV 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak gematig 
gaan wees. Sonvlek AR 1 865 het `n “beta-gamma-delta” magneetveld en huisves 
genoeg energie vir X-klas sonfakkels. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 55. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl 20 m net 'n kortkop agter behoort te wees. 


Besoek gerus die nuwe webtuiste spaceweather.sansa.org.za vir meer inligting. 


DAGBOEK VAN GEBEURE 12 Oktober - Antieke Radiovereniging se AM buis 
O@SO-party, 15:00 tot 19:00 SAT. 13 Oktober - Antieke Radiovereniging se ESB 
buis @SO-party, 15:00 tot 19:00 SAT. 17 Oktober - Radioamateureksamen. 19 
Oktober - CO Hou Koers. 22 Oktober H19:00 in die 9de Benoni Padvinder- 
saal, Ebenezerweg, Benoni. 31 Oktober Logstate vir Antieke Radiovereniging 
se buis @SO-party moet ingestuur wees. (2 November - RaDAR kompetisie 
14:00 18:00 UTG. 30 November - Hlansering van Klerksdorp lughawe tussen 
06:00 en 08:00. 30 November - SARL@Home by die Nasionale Amateurradiosen- 
trum. 31 Desember - Laaste dag vir inskrywing van amateurvideo, besonderhede 
verkrygbaar by www.amateurradio.org.za. 28 Februarie 2014 Sluitingsdatum 
vir Leerling Opstelkompetisie. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
op 7 (082, 7 205 en 17 660 kHz en ook 'n potgooi deur ZS6RO. Vir oudiostrome 
en Echolink deur ZS6FCOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web". `n Heruit- 
sending vind op Maandae om 16:30 UTC op 3 230 kHz plaas. Op die webw- 
erf verskyn ook besonderhede aangaande verskeie ander heruitsendings. Ont- 
vangsrapporte, kommentaar en voorstelle sal waardeer word. Stuur e-pos aan 
artoday(@sarl.org.za. 


Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga saamgestel, 
vertaal en geredigeer deur George Honiball, ZS6NE. 


Dankie dat u geluister het, 73. 
/EX 


